da da da da da da bn fr de nb fi sv en en nb da en de nb nb en en nb sv en nb en nb hu en es fr sv de da de sv de de sv nn da nn es eo da en de de sv ro da da da da da da da da da da da nn da en en da da da da da en en en da da hbs_lat en nb da da da en de fr nl en fr de en cs nn pl en da en da en en da de da sv en en en da de en de da nb en en da en en en fi da en en da it fr en en ro da de en ms tr tr tr tr tr tr tr tr tr tr tr tr tr tr en sv en da da da de en fr da en en en da da en da da en da da ru da da da da da da it de sv da nn en en ms sv da da da da da da da en da da da da da da da da da da da sv en da sv da da lt da da da sv da da nb en de lt da da da nb en nl da da nn nn da lt da da da da sv en nl da da da da da lt da da da nb en nl da da da nb da lt da da sv da da sv sv nb sv da da da da nb en nl da da da da da da da da da nb en nl da da da da da nb da da da da nb da da nn da en lt da da da nb en lt lt da da da sv da nb da da da sv da da nn da jv war da da da da da sv en nl sv da da nn da da da da da da da da pl da da sv en lt lt nl da sv da nb da da da sv en lt nl da en da da da da da sv en lt nl da da da da da da da da da da da sv en lt lt lt nl da sv nb sv da da da da sv en lt da da da da nb da da nb en lt da da da da nn da da da da da da da da da da sv sv da sv da nb nb da da nb da da da sv da da da da da da da en da da da da da da da da sv da da lt da da nb en de lt da da nn nn da lt da da da da da lt da da nb nb da lt da da en sv nb sv da da da da da da da da da nb da da nb da da nn da en lt da da da sv da nb da da nb nb da jv war da da nn da da da da nb da da pl da da en da nb da da da en da da da da da da da da da da da da nb nb sv da da da nb da nb da da da da da nn da da da da da da da da da sv da nb nb da da da da sv da da da en ms pl da da da en de en da de fr en en da nl da de ru da da da da da da nb nb ko da nb da sv en fr de da da da ro da da da da nb da da da zh nn da da nb nb nb en da da da da da da da da da da da da da da da da da da da da da nn da en en en en sv en en en en de en en da da da da da en sv da da af sv da da da da da da da da da nb da en en da en da da da da da da en da da da da en da da da da da da da da da da en da da en da en da da da da da da da da da en da da da da da en da da da da da da sv da da nl da da en da sv da en da da da da da nb da da nl da da en da nb da en da da da da da nb da da da da da da en da de en ms da et da da da en da da da da en da da da en da en sv sv en en da de en da da da da en da nb da en da en da da da da da en nb da da da nl da sl da en da da da es fr da en da da da da fi nb da da da da da da da pt
Bestig det ukendte Chulu Far East
 Corona tryghedsgaranti   Rejser med et tvist siden 2003   CO2-kompensation på alle rejser   Fremragende 4,8 på Trustpilot 
Helt generelt kan du roligt bestille din næste rejse med vores udstrakte tryghedsgaranti
Vi er et ægte specialrejsebureau, og ikke bare en netportal - det gør en forskel, når du skal ud og rejse
Kipling Travel er Danmarks første bæredygtigheds certificerede rejsebureau
Vi har 4,8 af 5 på Trustpilot - over 800 anmeldeser
Chulu Far East 6.059 meter
Ekspedition til Annapurna og en ukendt 6.000'er i Himalaya
Tag med på ekspedition til Chulu bjergene og Chulu Far East, hvor vi akklimatiserer i de meget lidt besøgte Nar og Phu dale, inden vi går mod en af Himalayas relativt ukendte 6.000'ere.
Vejen ind til bjerget følger trekkingruten gennem Nar og Phu, som først blev åbnet for besøgende i 2002. Dermed er området stadig ukendt land for de fleste turister. Inden turen går mod toppen, skal vi over det 5.322 meter høje Kang La bjergpas. Ikke mange har gjort det - og endnu færre kan prale af at have stået på toppen af Chulu Far East - og faktisk kun to danskere!
Velkommen til en unik ekspedition til en 6.000'er i det ukendte Himalaya i det sene efterår 2022.
Lige dele af Nepals store klassiske trekkingtur rundt om Annapurna og så helt ukendte dalstrøg ved landsbygderne Nar og Phu
Uforfalskede bhotiakultur blandt Nepals tibetansk-buddhistiske befolkningsgrupper
Rhododendronskove og højtliggende bjerglandsbyer på en af karavaneruterne til Tibet
To bjergpas over 5.000 meter - Kang La 5.322 meter og Thorung La 5.416 meter
Overnatning på tehuse og selvfølgelig med vore dygtige sherpaguider og bærere til al bagage
En rigtig Himalaya trekkingtur - en vandrende kulturrejse blandt verdens højeste bjerge
Føj til katalog Fjern fra katalog
1. dag: Afrejse fra København mod Nepal
Fra København flyver vi mod nye eventyr i Himalaya. Nepal venter os.
Mad på flyet er inkluderet.
2. dag: Ankomst til Kathmandu og vores faste base
 Thamel og den gamle bydel
Efter ankomsten og et hvil tager vi med rejselederen på gåtur gennem det gamle Kathmandu ved Kathesimbhu for til sidst at gå tilbage til Thamel og vores hotel.
Vi har eftermiddagen til at gennemgå ekspeditionen og vores udstyr, få de sidste ting med.
Kathmandu er Østens klassiske mystik absolut stadig hverdag og i Thamel området er et skønt hvirvar af det klassiske Nepal, men ikke mindst cafeer, butikker, restauranter og alskens udstyr til bjergene.
Overnatning i Kathmandu på Marshyangdi Hotel
3. dag: Mod Annapurna - Jagat 1.290 meter
Fra Kathmandu er det en smuk køretur ud af dalen over Thankot-passet til Trisuli-floden, hvor vi nogle gange ser folk på rafting-tur. Undervejs stopper vi for frokost. Efter 5-7 timer ankommer vi til den meget langstrakte landsby Besishahar 820 meters højde, den sidste by på den rigtige vej.
Det er en lang transportdag, men fantastisk flot.
Overnatning i tehus i Jagat 1.290 meter.
4. dag: Marshyangdi-dalens dybe dalgange og Gyasumdo. Dharapani 1.920 meter
Fra Jagat går vi ind i den stejlere dal mod landsbyen Chamje, hvor vi igen krydser den imponerende Marshyangdi-flod. Dalen skifter endnu engang karakter, og klippesiderne er mildt sagt imponerende.
Vi går højt og stejlt over den frådende flod, indtil vi langsomt – og slidsomt kommer op til dalen, hvor landsbyen Tal og et gigantisk vandfald ligger. Tal er en lang hovedgade og en sjov cowboy-by med butikker og lodges. I starten af byen har to storgrinende kvinder åbnet en souvenirbutik med herlig ragelse og smukt kunsthåndværk. Tal betyder sø, hvilket henviser til, at hele dalen engang var en stor sø. Umiddelbart uden for Tal kommer vi forbi turens første manivægge, et sikkert tegn på at vi er på vej ind i tibetansk-buddhistisk land. I byen er der endvidere et lille kontor med kerosin-depot og lægeklinik som ACAP varetager. ACAP er Annapurna Conservation Area Project, et lokal uddannelses- og bæredygtighedstiltag.
Dalen bliver igen stejl, barsk og imponerende, indtil vi kommer til Kharte og ikke mindst centeret i Gyasumdo, Dharapani (vandtappestedet) 1.900m. Modsat ligger Dudh Khola-dalen og Manaslu-trekket med Larkya La passet – samt den gamle handelsvej til Tibet over Gya La. Tibet ligger bare 50 km herfra.
Overnatning i tehus i Dharapani 1.920 meter.
5. dag: Bagarchap og Koto 2.600 meter
 Landsbyen Bagarchap 2.160 m.
 Gennem skov og lysninger
Indtil nu har vi gået nordpå, men vi drejer nu vestover og kommer efter en times tid til Bagarchap 2.160 m, der betyder slagterbyen. Bagarchap er en herlig by omgivet af ferskenlunde og æbletræer. Fra byen er der vidunderlig smuk udsigt til Annapurna II og Lamjung Himal.
Kort efter Bagarchap komme vi til Danagyu 2.300 m, hvor den gamle sti mellem lavlandet og Manang kommer ned. Før Marshyangdi-stien blev bygget, gik karavanerne over det 5.560 meter høje Nanum-pas, hvilket giver en forståelse for, hvor afsondrede Manang-folket var.
Vi kommer gennem spredt skov og lysninger samt nogle broer og store kraftfulde vandfald. I området dyrkes der meget boghvede. Vi går gennem Latamarang 2.400 m, inden vi kommer til den lille bygd, Koto 2.600 m, der ligger ved Phu Kholas udløb. Kløften ind mod nord ligner indgangen til Aladdins hule.
Derinde ligger landet Nar-Phu, der er et spændende tibetansk land, der først i 2002 er åbnet for organiserede og selvforsynende trekkinggrupper.
Overnatning i tehus i Koto 2.600 meter
6. dag: Mod ukendt land Meta 3.560 meter
 Ind i Nar og Phu
 Høje og lave stier
Vi forlader Annapurna ved Koto og fortsætter stik nord og ind i dalen, der fører til Nar og Phu. Inden vi forlader Koto bliver vi med særtilladelsen indregistreret til Nar og Phu. Herefter går vi ned og krydser broen, hvorfra det starter flat og let. Vi bevæger os ind i den imponerende slugt og kommer forbi en lille varm kilde og en del småforhindringer ved floden. Stien er fantastisk god, men den er også eksponeret sine steder og der er en del fine nyopførte broer, som skal krydses. Der er skygge og skov en stor del af dagen, hvorfor det er en god idé at have en god jakke på i dag.
I Sothi Khola er der et simpelt Dal Bhat tehus, hvor man kan spise frokost. Senere dukker et mægtigt vandfald op ved Singhende Dharamsala i 3.230 meters højde. Stisystemet op mod Nar er blandt Nepals tætteste. Stierne er skiftevis i dalbunden og højt over floden, til tider skåret ind i klippen. Vi er nu dybt inde i den sydligste del af slugten til Nar og Phu og kommer til lysningen i Dharamsala 3.220 meter.
Vi er ved at komme godt op i højden, men skal alligevel et stykke videre i dag. Vore naboer er Pisang Peak, Lamjung Himal og Annapurna II’s mægtige nordvæg. Vi fortsætter i et landskab, der er, som når Himalaya er bedst. Vi kommer til den første af en stribe små vinterbeboelser og tidligere khampa lejre. Khampaerne var tibetanske frihedskæmpere, der blev smidt ud af Nepal i 1970’erne. En lille time efter Dharamsala, rejser stien sig brutalt og vi stiger op i det åbne land og den sidste rest skov og ankommer til hyggelige Meta, beliggende i 3.560 meters højde. Meta er halvforladt, men ligger vidunderlig smukt.
Overnatning i tehus i Meta 3.560 meter
7. dag: Hviledag i Meta og Kang Guru Base Camp
 Trek til Kang Guru Base Camp
 Meta 3.560 m.
Vi holder nu en akklimatiseringsdag, for at være klar til de højere bygder. Dagen bruges i Meta og for de friske går vi måske et stykke op mod base camp for det mægtige Kang Guru 6.981 meter. Efter en ganske kort stigning, kommer Annapurna II til syne. Måske fortsætter vi hele vejen op til base camp i ca. 4.200 meters højde.
Resten af dagen fri i Meta, der lokalt hedder Methang.
Overnatning i tehus i Meta 3.560 meter
8. dag: Kyang 3.820 meter
 Langsomt mod Phu
 Sølvbirk og rhododendronskov
 Chyakyo eller Kyang 3.820 m.
Vi er ikke færdige med akklimatiseringsplanen, hvorfor vi ikke haster til Phu, men derimod stiger stille og roligt mod højere luftlag. I baggrunden stormer Pisang Peak mod himlen. Her kan vi opleve mulddyrs- og/eller yak-karavaner, nærmest som scener der udspiller sig i det øvre Dolpo. Vi er virkelig ved at komme langt fra alfarvej.
På himlen ses ofte både den store Himalayagrib og ikke mindst den imponerende Lammegrib. På bjergsiderne over os kan man ganske ofte se de berømte Naur (Bharal) – bedre kendt som blåfår, der er sneleopardens foretrukne byttedyr. Vi går langsomt ind bygdeområder med mange forladte landsbyer - en del af dem har været beboet af tibetanere gennem de seneste mange årtier.
Dagen går ad de skønneste stier, dog skal vi over et par raviner og dybe morænedale, der tager pusten de første par gange. Spredt skov af birk og sølvbirk, rhododendron dukker op som den sidste småskov og ellers er vi i det store øde højland.
Der er flere småbeboelser i området og vi overnatter efter Junam Goth i enten Chyako eller Kyang, hvor der begge steder er små tehuse.
9. dag: Gennem slugten til Phu, 4.080 meter
 Flotte stier langt fra alfarvej
 Gennem slugten til Phu 4.080 m.
Vi skal ud på en af Nepals store imponerende vandredage. Stien er god, men ser nærmest umulig ud, som om den ikke findes. Ja, nærmest impassabel. Men når man først går i gang, er den flot, men det går op indtil ankomsten til indstigningen til Phu-dalen, ikke langt fra byen. Her stopper dalen og slugten brat. Vi stiger stejlt op 10-20 minutter til Phu indgangsportal, hvorfra manivægge og let "ligeudgang" udgør den næste halv times vandring til selve Phu. Det er en helt fortryllende ankomst. Landskabet er i den grad særegent og kulturen så nærmest uberørt.
Velkommen til Phu. Få steder uden for det øvre Dolpo og Mustang, komme vi i nærheden af så speciel en atmosfære og arkitektur. Husene er typiske for den tibetanske kulturs udbredelse. De er to etager med en gård i midten. Den underste del bruges til opbevaring og forråd samt kreaturer. En stige hugget ud af en træstamme fører op til 1. salen, hvor beboelsen findes. Øverst, på de smukt lerstampede tage, kan man nyde den stærke og varmegivende sol. Her opbevares ting til tørre samt brænde bl.a. velduftende enebærkviste.
Husene er alle af sten og indenfor, ved ildstedet i køkkenet laver kvinderne tibetansk te, kogte kartofler, ris og tsampa. På hviledagen vil vi prøve at besøge den berømte Tashi Lhakhang Gompa, hvor Lama Karma Sonam Rinpoche var abbed og tulku (genfødt Lama). Han kom til Nepal sammen med Dalai Lama tilbage i 1959. Karma var en berømt ”Amchi”, eller traditionel tibetansk læge. Resten af tiden har vi til at udforske den specielle by og komme os efter en af nepals snævreste dalgange, nemlig slugten til Phu.
10. dag: Hviledag i Phu, 4.080 meter
 Phu tæt på grænsen til Tibet
 Kloster & Himalayaudsigter
 Hviledag i Phu, 4.080 m.
Phu er helt fantastisk, troldsk som fra en anden verden. I skrivende stund er der blot 2-3 tehuse, men udviklingen går stærkt, så skynd dig at tage med, inden stemningen forsvinder.
Vi har hele dagen i Phu, som mildt sagt er en yderst isolerede dal beliggende nordøst for Manang nær grænsen til Tibet. Der bor under 200 mennesker, alle buddhistiske bhotias af tibetansk afstamning.
Alle tiders bjergeventyrer, briten Tilman, udforskede dalene i 1950’erne, Snellgrove og Haimendorff var her ditto - og nu er det vores tur. Men for offentligheden har Nar og Phu været fuldstændig lukket land indtil 2002, hvor det lidt overraskende blev åbnet. Vores daværende rejseleder Søren Viit Nielsen var formodentlig første dansker i området samme år.
Blot to dages gang nord herfor ligger Tibet. Og der er forbavsende stor aktivitet i handlen med den mægtige nabo. Vi skal på klostervandring og se de smukke bjerge mod nord i denne fortryllende by.
Overnatning i tehus i Phu.
11. dag: En lang dag til Nar 4.180 meter
 Ud af Phu
 Vandring mod Nar
 Nar 4.180 m.
Vi forlader – desværre kunne man sige – Phu, som man kunne få lyst til at give hovedrollen i Tabte Horisonter. Dalen følges sydover ad samme eksponerede sti, som indstigningen til Phu.
Fra Jhunamghot, går vi over sæterområderne og stiger ned over en mindre god sti, stejlt ned til Mahendra Pul som vi skal krydse. Her er slugten over 80 meter dyb og ekstremt stejl, men en herlig lille (og gudskelov kort) bro fører os over.
Herfra stiger vi brat op til selve Nar gaon, nok trekkets dejligste by. Stigningen tager 2-3 timer og er indimellem strid. Med et åbner landskabet sig igen og vi kommer til områdets mest imponerende manivægge, hvor den næsten 7.000 meter høje Kang Guru stråler i baggrunden. Efter en lang og anstrengende dag, ankommer vi i selve Nar gaon. Nar (Naur) betyder Blåfår på tibetansk og vi ser da også med stor sandsynlighed masser af dem i dagene mellem Meta og Nar samt nok andre steder på dette prægtige trek.
12. dag: Nar - tibetansk kultur, klostre og fantastiske bjergudsigter
 Kultur i Nar
 Manivægge & hvidkalkede huse
 Akklimatisering inden Kang la
Nar - eller Nga som byen egentlig hedder - ligger i en øst-vest vendt dal med en dejlig sol midt på dagen. Mod venstre tårner Kang Gura sig op og mod øst ses dalen mod morgendagens pas, Kang La.
Vi har hele dagen til at udforske den hyggelige by, gå rundt i de små stræder og gader og besøge klostre. Nar er en kende livligere end Phu og vi skal have de sidste tibetanske kulturdage med os, inden vi skal ned i Nyeshang og Marshyangdi-dalene.
Stor dejlig dag i Nar med forberedelse til Kangla passet.
Overnatning i tehus i Nar.
13. dag: Over Kang La passet 5.320 meter til Ngawal 3.660 meter
 Udsigt til Himalayas kæmper
 Over Kang La passet 5.320 m.
 Ngawal 3.660 m.
Vi tager os god tid til Kang La, da det er en klassisk Himalaya "pas-dag", dvs. lang - og afsindig flot dag. Kang La er ikke et egentlig svært pas at krydse, men alligevel skal vi over 5.000 meter. Opstigningens første par timer indtil Kang La Phedis enkle stenhytte er jævn, dog relativt lang, men tilbageblikket mod Kang Guru, Manaslu og sågar Ganesh Himal er fantastisk. Efter Kangla Phedi starter strabadserne og vi stiger op gennem forskellige raviner og småkamme over de næste par timer. Det er til tider barsk vandring grundet højden, men efter et par timer rammer vi en lille bjergsø, og er lige under pashøjden - men hvor passet er, forekommer stadig som et mysterie - man kan simpelthen ikke se det førend lige under overskridningen.
Pashøjden i Kang La 5.320 meter, må kandidere til at være ef af de smalleste bjergpas i Nepal. Her er ikke meget plads og på begge sider falder landskabet brat og smukt. Og sikke unikke og forrygende udsigter vi får herfra (og som bare bliver bedre og bedre, som nedstigningen starter). På den ene side de ukendte bjerge mod nord og nordøst med bl.a. Kangguru og Himlung Himal - og mod den sydlige side af passet, de klassiske udsigter til Annapurna II, III og IV samt Gangapurna og Tilicho Peak. Kang La er helt forrygende smukt!
Mage til Himalayaudsigter skal man lede langt efter - det fås ikke flottere!
Nedstigningen til Ngawal er stejl og lidt sur de første par hundrede meter. Vi tager os god tid og går stille ned, indtil stien flader lidt ud. I alt skal vi beregne alt mellem 8 og 11 timer til pasdagen, så starten er meget tidlig og dermed kold. Husk endelig vandrestave til Kang La.
Vi ankommer trætte til Ngawal er måske Manang-dalens fineste landsby, beliggende gøjt over dalbunden med den vildeste udsigt til hele den gigantiske Annapurna-kæde, og det er mildt sagt imponerende. Måske er det tid til et bad efter en vandredag i absolut Himalaya verdensklasse.
Overnatning i tehus i Ngawal
14. dag: Hviledag i Ngawal
 Restituer før bestigningen
Vi holder en hviledag i den skønne lille landsby Ngawal, så vi kan være godt udhvilede, inden rejsen går mod toppen af Chulu Far East.
15. dag: Fra Ngwal til Chulu og Yak Kharka 4.000 meter
 På vej mod Chulu Far East
Vi skal ud på en god halv dag og er ved at være helt udhvilet efter passet. Når vi forlader Ngawals skønne dalkig, stiger vi støt op til den lille landsby Chulu (Julu) med dens melmølle. Vi går videre langs Chulu Khola, krydser en lille bro og vandrer op gennem gran- og enebærskov til et lille hyrdeområde i omkring 4.000 meters højre – her er ekspeditionens første lejr efter 3-5 timers trek.
Frokost og aftensmad er inkluderet.
16. dag: Chulu Far East Basecamp 4.835 meter
 Velkommen til base camp
 Første kig til Chulu Far East
 Hård men kort stigning
I dag går vi til Chulu Far East base camp, hvorfra bestigningen officielt begynder. Lige over vores hoveder er to smukke vandfald, men også en vedvarende og ganske stejl, næsten ubarmhjertig stigning på ca. tre timer til toppen af højderyggen. Fra toppens prusten ser vi første gang Chulu East og Far East. Vi overnatter i base camp i en bred sænkning på højderyggen efter 3-5 timers strid stigning.
Morgenmad, frokost og aftensmad er inkluderet.
17. dag: High Camp – Glacier Lake Camp 5.334 meter
 Opstigning til high camp
 High camp ved søen
Igen en ret kort dag, hvilket gør, at vi dels ikke udaser os og dels øger vores akklimatisering. Vi går over moræneområdet til en lille sø, hvor High Camp oprettes i omkring 5.300 meters højde.
Morgenmad, frokost og aftensmad er inkluderet.
18. dag: Topforsøg på Chulu Far East 6.059 meter - Base camp 4.835 meter
 Topforsøg på Chulu Far East
 Den store dag er her!
 På toppen af en 6000'er
Dette er øjeblikket, vi har ventet på. Vi skal på en alpin start, som altid i bjergene. Sherpaerne vækker os med te og lidt mad. På med alt tøjet og op i den kolde nat - nu gælder det!
Vi stiger direkte op mod et lille pas mellem Chulu East og Chulu Far East på en god times tid. Herfra skal vi ad sydvestkammen mod toppen. Det er ikke svær klatring, men alligevel op mod 40 graders hældning. Efter nogle timer begynder den fineste del af bestigningen, nemlig den knap 200 meter lange ”finne”, bjergryggen som fører til toppen af en af Nepals allerletteste 6.000’ere, med pt. bare én dansk bestigning.
Fra toppen er der perfekt udsigt til alle Annapurnaerne, Manaslu, Ganesh og ind mod Tibet og Mustangs golde landskaber i nærmest overnaturlige udsigter.
Med topglæden brusende i blodet stiger vi forsigtigt ned i passet og går til High Camp. Herfra fortsætter vi yderligere ned i base camp efter en stærk lang dag på 10-12 timer.
Billedet er fra en tidligere ekspedition på Mera Peak, da der af gode grunde ikke har topbileder fra Chulu Far East.
Morgenmad, frokost og aftensmad er inkluderet.
19. dag: Manang, 3.540 meter
Efter en forhåbenlig vellykket bestigning går vi i dag fra Base camp ned til Manang, Nyeshangs største by i 3.540 meters højde. Manang er historisk en af Nepals mest berømte trekkingbyer og destinationer på den store gamle klassiker, Rundt om Annapurna.
Manang ligger vidunderligt på en flad sandet dalbund med udsigter i verdensklasse. Gangapurna 7.454 meter stråler over vore hoveder med et stort flot isfald og en gletsjersø i bunden – ud af dalen ses Lamjung, Annapurna II og IV samt en bitop på Annapurna III. Det fås ikke bedre! Manang består af omtrent 200 huse, og der er et posthus, en skole, lægehus og masser af trekker-butikker.
Dagen i dag kan også bruges som bufferdag i tifælde af dårligt vejr på bjerget.
Overnatning i tehus i Manang
20. dag: Nyeshangdalen, Pisang og Chame 2.650 meter
 Ned i lavere højde
 Sidste stop for Kathmandu
Vi skal gennem de smukkeste tibetanske landskaber og går stille ned gennem den øvre Marshyangdi-dal til Munje og den lille airstrip i Hongde med Annapurna på højre side. Vi fortsætter den dejlige og ret lette vandring nedad til Pisang eller Dhikur og overnatter i godt 3.000 meters højde.
Overnatning i tehus i Pisang eller Chame.
21. dag: Ned gennem Marshyangdi-dalen til Dharapani 1.860 meter
 Gennem skovklædt land
 Ned i varmen
Langsomt kommer det gigantiske klippeslab ved Paungdi Danda til syne. Vi går ned gennem herlig skovklædt land, hvor der er et æbleprojekt i gang. Videre ned og tilbage i varmen. Vi kommer gennem Pisangområdet og derefter i Latamarang og Tal. Stien skifter mellem let bundvandring og lettere stejlt over den frådende flod, indtil vi langsomt komme rfrem til vores overnatning i Tal efter en lang dag.
22. dag: Jeep gennem Marshyangdi til Besi Shahar og Kathmandu
 Retur til Kathmandu
 Farvel til bjergene
Efter et decideret stortrek med bestigning af en ægte 6000'er skal vi tilbage Kathmandu. Vi ankommer sen eftermiddag til lidt bedre bad og mad.
Eftermiddagen fri i Kathmandu.
Overnatning på Marshyangdi Hotel i Kathmandu.
23. dag: Dagen i Kathmandu
 Kathmandu på egen hånd
 Thamel, templer og mystik
 Kathmandus gamle kongebyer
Som kulden fortager sig, nattens hundepatruljer stilner af og morgentågen langsomt letter over byens templer, stupaer og tage, vågner Kathmandu i den sædvanlige kaotiske tilstand og kakofoni af cykeltaxaer og motorcykler, dyttende biler og osende busser. Og dog er Kathmandu stadig fuld af små åndehuller, ganske kort fra alfarvej og turismens hovedstrøg. Her er små stupaer, ingen kender navne på, lokale gadehandlere ved siden af de smukke gamle chiataya’er og hellige køer. En intrikat vej gennem byen fører os via skræddernes summende maskiner, måske en pottermager til Kathmandus gamle gader ved Freak Street, hvor cafeernes musik af Doors og Neil Young stadig flyder ud af døren og som stadig har store kager i vinduerne. Flere symaskiner summer og producerer tshirts med "Yak-Yak-Yak", "Everest Beer" og "Kathmandu" påtrykt.  Ak - gode gamle Kathmandu fornægter sig aldrig.
Overnatning på Marshyangdi Hotel i Kathmandu.
 Farvel Nepal, hjemrejse
Vi siger farvel til Nepal og kører i lufthavnen. Vi lander i København efter et stort eventur gennem et sjældent besøgt Himalaya.
Velkommen hjem og tak for denne gang!
Afrejse fra København mod Nepal
 Afrejse mod Kathmandu
Ankomst til Kathmandu og vores faste base
 Ankomst til Kathmandu
 Kørsel til hotellet
 Thamel og den gamle bydel
Mod Annapurna - Jagat 1.290 meter
 Ud af Kathmandu
 Kørsel til Annapurna-regionen
 Jagat 1.290 m.
Marshyangdi-dalens dybe dalgange og Gyasumdo. Dharapani 1.920 meter
 Dharapani 1.920 m.
Bagarchap og Koto 2.600 meter
 Landsbyen Bagarchap 2.160 m.
 Gennem skov og lysninger
 Koto 2.600 m.
Mod ukendt land Meta 3.560 meter
 Ind i Nar og Phu
 Høje og lave stier
 Meta 3.560 m.
Hviledag i Meta og Kang Guru Base Camp
 Akklimatiseringsdag i Meta
 Trek til Kang Guru Base Camp
 Meta 3.560 m.
 Langsomt mod Phu
 Sølvbirk og rhododendronskov
 Chyakyo eller Kyang 3.820 m.
Gennem slugten til Phu, 4.080 meter
Gennem slugten til Phu, 4.080 meter
 Flotte stier langt fra alfarvej
 Gennem slugten til Phu 4.080 m.
Hviledag i Phu, 4.080 meter
 Phu tæt på grænsen til Tibet
 Kloster & Himalayaudsigter
 Hviledag i Phu, 4.080 m.
En lang dag til Nar 4.180 meter
 Ud af Phu
 Vandring mod Nar
 Nar 4.180 m.
Nar - tibetansk kultur, klostre og fantastiske bjergudsigter
 Kultur i Nar
 Manivægge & hvidkalkede huse
 Akklimatisering inden Kang la
Over Kang La passet 5.320 meter til Ngawal 3.660 meter
Over Kang La passet 5.320 meter til Ngawal 3.660 meter
 Udsigt til Himalayas kæmper
 Over Kang La passet 5.320 m.
 Ngawal 3.660 m.
 Restituer før bestigningen
Fra Ngwal til Chulu og Yak Kharka 4.000 meter
 På vej mod Chulu Far East
Chulu Far East Basecamp 4.835 meter
 Velkommen til base camp
 Første kig til Chulu Far East
 Hård men kort stigning
High Camp – Glacier Lake Camp 5.334 meter
 Opstigning til high camp
 High camp ved søen
Topforsøg på Chulu Far East 6.059 meter - Base camp 4.835 meter
Topforsøg på Chulu Far East 6.059 meter - Base camp 4.835 meter
 Topforsøg på Chulu Far East
 Den store dag er her!
 På toppen af en 6000'er
Nyeshangdalen, Pisang og Chame 2.650 meter
 Ned i lavere højde
 Sidste stop for Kathmandu
Ned gennem Marshyangdi-dalen til Dharapani 1.860 meter
 Gennem skovklædt land
 Ned i varmen
Jeep gennem Marshyangdi til Besi Shahar og Kathmandu
 Retur til Kathmandu
 Farvel til bjergene
 Kathmandu på egen hånd
 Thamel, templer og mystik
 Kathmandus gamle kongebyer
 Farvel Nepal, hjemrejse
Telefon 47 16 12 20
Pris pr. person Pris
Pionerekspedition - KUN 2 pladser ledig
Vis flere priser  
Flyrejse København-Kathmandu t/r på økonomiklasse
CO2-kompensation på flyrejser via skovrejsning i Danmark - læs mere her.
Bagage på flyrejsen – 1 stk. håndbagage og 1 stk. bagage til check-in
Privat bus til/fra Kathmandu og Besi Shahar
Lokale jeeps fra Besi Sahar til/fra trekkingområdet
Overnatninger i tehuse på trekkingturen
Overnatninger i telt på bjerget (base camp til base camp)
Overnatninger i Kathmandu på Hotel Marshyangdi
Morgenmad, frokost og aftensmad under bestigningen (base camp til base camp)
Drikkevand på trekkingturen, 5 liter i døgnet pr person (vi har vandrensningsfiltre med)
Klassisk trekkingtur over Kang La 5.320 meter til base camp
Bjergbestigningsekspedition på Chulu Far East
Klatre/Højdesherpaer med al udrustning og tilladelser
Bærere og lastdyr til al bagage
Alle transfers og transporter i Nepal
Forsikring af det lokale mandskab (syge og ulykkesforsikring af guider og bærere samt hjælpere)
Paksæk (rejsetaske til trekkingturen). Ca. 75 liter stor paksæk som du kan pakke din bagage i til trekkingturen. Denne udleveres i Kathmandu
Informationsmateriale om Nepal - lille Nepal wiki med pakkelister etc.
Trekking permits og Tims (Trekker`s information management system)
Nar og Phu særtilladelse
Bjergtilladelse til Chulu Far East (Climbing Permit)
Alle nepalesiske turistskatter og afgifter samt evt nationalparkafgifter Rundtur i Kathmandu
10% rabat på rejseudstyr i udvalgte udstyrsbutikker
10% rabat på vaccinationer hos Rejseklinikken og Danske lægers Vaccinationscenter
10% rabat på kort og guidebøger i Nordisk Korthandel
Det er en fuld pakke, dvs. rejsen er omfattet af pakkerejseloven og Rejsegarantifonden
OBS: Ingen ekspeditionsgebyr: Kipling Travel lægger ikke faktureringsgebyr oveni rejsernes pris
Forsikringer (Gouda årsrejseforsikring inklusive afbestillingsforsikring anbefales)
Obs. Vær opmærksom på, at forsikringen skal dække trekkingrejser. Gouda rejseforsikring dækker trekking i alle højder
Afrejse med fly fra f.eks. Aalborg/Billund/Hamborg (kontakt os for evt. muligheder og priser)
Visum til Nepal (vi anbefaler at søge hjemmefra)
Mad (beregn 35-65,- pr måltid) og drikkevarer udover det beskrevne samt evt. andre personlige udgifter
Drikkepenge (beregn 130-150 USD til hele rejsen)
Alt ikke beskrevet under ”Inkluderet”
Herunder kan du se de udvidelsesmuligheder, vi kan tilbyde på denne rejse. Det er ganske uforpligtende at tilvælge udvidelser, som du ønsker at høre mere om, når du bliver kontaktet af en af vores eksperter. Efter du har valgt de ønskede tilkøb, skal du scrolle lidt op til priser (eller klikke her) og fortsætte bestillingen af et uforpligtende tilbud.
Dunjakke i Nepal til trekkingturen
Pris fra 650 kr./person
Tilvælg Valgt Læs mere
Sæson for rejser til Nepal
Type: Gruppe (9-18 deltagere)
På vores grupperejser med dansk rejseledere går vi går op i oplevelsesdetaljen såvel som fællesskabet. Og i al beskedenhed har vi i Kipling Travel samlet nogle af landets bedste rejse- og ekspeditionsledere.
På grupperne rejser halvdelen sammen med en anden, og den anden halvdel rejser alene.
Fysik, kondition og højder:
Fysik, kondition og højder: C
Læs mere om sværhedsgrader
Højde: 820 - 6.059 meter (højeste sovehøjde er ca. 5.334 meter)
Type: Trekking og bjergbestigningsekspedition med dansk rejseleder
Årstid: Vi vælger at køre Chulu Far East i det sene efterår. Det bliver lidt koldt på bjerget, men formodentlig årets flotteste vejr og stabile sneforhold
Mountains.dk: Chulu Far East
Pakkeliste: Chulu Far East
Kiplings anbefalinger om bjergbestigning: Trekking og bjergbestigning
 Træning og sværhedsgrad - udfordringer og krav
Sværhedsgrad - Udfordringer og krav
Bestigningen af Chulu Far East kræver ikke specielle tekniske færdigheder, men er alligevel godt udfordrende. Du skal have et godt helbred og en god kondition, fordi bjergbestigning i højder over 6.000 meter er særdeles fysisk hårdt at gennemføre.
Klatreerfaring er ikke en forudsætning, hvorimod det er en fordel, hvis du har erfaring fra tidligere fjeldvandring, eller eventuelle gletcherture. Du kan også på anden måde være fysisk og psykisk kvalificeret. Hvis du er i tvivl om din eventuelle deltagelse i ekspeditionen, på grund af turens karakter er du velkommen til at kontakte os.
Desuden skal det understreges at trekkere sagtens kan deltage, uden at ville bestige Mera, men vil opleve ekspeditions stemningen, og opleve en relativ hård og spændende trekkingtur i højalpine områder.
Trekkingturen har vi valgt at graderer som grad C+. Bestigningen af Chulu Far East minder om Mera/Elbrus/Cotopaxi i sværhedsgrad, er grad 2C og selve topdagen 2D+ og du kan derfor ikke være for godt forberedt og du kan læse lidt mere om træning her.
-siger østens filosofi. Udtrykket kunne ligesåvel stå som motto for en vellykket bestigning af Chulu. Ekspeditionen er for dem, som har lyst til at deltage i en krævende og udfordrende rejse, hvor der fordres stor selvstændighed, men også en vilje til at skabe en god fælles oplevelse.
Målrettethed, viljestyrke og fysisk udholdenhed, er det der får dig på toppen, mens humoristisk sans, en hvis mangel på selvhøjtidlighed, og lyst til at stifte et anderledes venskab på holdet gør vores ekspedition til en succes.
Vi kommer tæt på hinanden og os selv i en intens måned med stærke naturoplevelser. Ikke alt vil svare til dine forventninger. En ting er sikkert; du glemmer aldrig ekspeditionen, den vil dukke op igen og igen, på godt og ondt, resten af livet.
Chulu Far East ekspeditionen går op i store højder, eksempelvis sover man næsten i samme højde som på toppen af Kilimanjaro.
Derfor kan vi kun på det kraftigste tilråde, at du træner inden Chulu Far East ekspeditionen. Vi tilråder fysiske aktiviteter ca. tre gange om ugen – meget gerne adskillige måneder op til afrejse.
Træning til Chulu minder meget om træning til Kilimanjaro, Elbrus eller trekket Everest base camp. Trekkingturen til base camp er middel-anstrengende vandring, bør baseres på nogle forholdsvis lange vandre- og gåture for at vænne kroppen til at være i gang i mange timer. Her er tempoet ikke afgørende, men en lang tur på det meste af en dag gør underværker. Pak en let rygsæk med frokost og vand, så du vænner dig til at gå med en let dagtursrygsæk.
Derudover er mere konditionskrævende aktivitet vejen til toppen og bedre oplevelse undervejs - Det kan være løb, cykling eller anden sport.
3-5-10 km løb er utroligt effektivt – specielt i kombination med nogle lange gåture op til afrejse på Chulu Far East - og glem for ikke trappetræningen, der skal gøre dine ben klar til at bære dig op ad bjerget.
Du kan ikke træne højder og akklimatisering hjemmefra og derfor bør du prioritere udholdenheden som værende den vigtigste faktor.
Læs mere om Kiplings anbefalinger til, hvordan du træner til en ekspedition: Træning og forberedelse
 Guider, bærere og køkkenhold på trekkingturene i Nepal
Trekking- og vandreturene i Nepal er helt vidunderlige og en stor og fantastisk oplevelse, men de kan også være anstrengende, afhængig af ruten. Var det ikke for de dygtige sherpa-guider og bærerne samt på teltturene også køkkenholdet, ville det være nær umuligt at gennemføre for de fleste af os. Derfor er det vigtigt at skabe gode og rimelige rammer for bl.a. bærernes forhold. Bærervelfærd er vigtigt for os, da vi gennem mere end 30 år i bjergene har set adskillige eksempler på for dårlige kår for bærere/portere rundt om i verdens bjergegne.
Der findes gudskelov efterhånden en håndfuld organisationer, der sikrer bedre forhold for højde-arbejderne rundt om i verden. Det gælder bl.a. ”International Porter Protection Group” (IPPG), som vi har støttet i Kipling Travel, og KEEP der bl.a. har arbejdet for bærernes vilkår i Nepal.
Hverken arbejdsforhold eller løn i Nepal er eller bliver (i alle fald ikke foreløbigt) som her i Danmark. Det betyder dog ikke, at vi skal stoppe med at presse på for at sikre de bedst mulige forhold og hele tiden være med til at rykke grænserne en smule samt udfordre vores samarbejdspartnere rundt om på kloden. Det gør vi gennem vores CSR-arbejde og omfattende Code of Conduct, som skal underskrives af alle, som vi arbejder med.
Nogle af indsatserne i Nepal er:
Vi leverer nødvendigt trekkingudstyr som støvler, jakker, fleecehætter, sokker og briller på vandreture i store højder.
Løn ift. TAAN (Trekking association of Nepal), så ingen skal leve af drikkepenge alene
Bærere skal være myndige, dvs. over 18 år, så der ikke kan være tale om børnearbejde
Mad og overnatningsbudget udover løn
Ekstra madbudget på de helt høje ture og toppe
Bærerne er forsikret på en bulk- dvs. fællesforsikring. Vi dækker også deres læge- og transportudgifter etc., hvis de får en skade eller bliver syge undervejs
Vi har et lille førstehjælpssæt med til staff
Nødvendige briefinger samt kurser om hygiejne og bæredygtighed. Typisk en gang årligt
Vi forsøger at lade dem arbejde sig op til at blive assisterende guider og ultimativt sherpa-guider, såfremt de har evne og lyst. Her sponsorerer vi alle nødvendige kurser (samt evt. briller), inklusive guide-licensen.
Du kan læse mere om Kipling Travels tanker om bæredygtighed her
 Dette er en pionér ekspedition - forbehold og ændringer
Ekspeditionen på selve Chulu Far East er en pionér-ekspedition og adventure-rejse, hvorfor vi tager forbehold for ændringer undervejs, som må formodes at dukke op.
Vi tilstræber selvfølgelig at afvikle ekspeditionen i henhold til programmet. Men vi er udover at det er en førstegangs-ekspedition på denne rejseplan, selvfølgelig også underlagt lokale forhold herunder force majeure-situationer som politiske problemer og ikke mindst naturkræfter og vejrforhold, der kan hindre vores program.
Desuden kan deltagernes fysiske formåen medføre ændringer og programpunkter kan derfor risikere at udgå.
 REJSEMESSEN FOR KVALITETSREJSER Nepal - Trekking på verdens tag
 Lokomotivværkstedet - Otto Busses Vej 5A, 2450 København SV
 23. okt. 2022 kl. 13:00
REJSEMESSEN FOR KVALITETSREJSER Nepal - Trekking på verdens tag
23. oktober 2022 · Klokken 13:00 - 13:30
Lokomotivværkstedet - Otto Busses Vej 5A, 2450 København SV
 Café Globen, Turesensgade 2B, 1368 København K
 26. okt. 2022 kl. 17:30
26. oktober 2022 · Klokken 17:30 - 19:00
Café Globen, Turesensgade 2B, 1368 København K
 Ekspeditioner og bjergbestigning
 Café Globen, Turesensgade 2B, 1368 København K
 13. dec. 2022 kl. 19:30
13. december 2022 · Klokken 19:30 - 21:00
Café Globen, Turesensgade 2B, 1368 København K
 Café Globen, Turesensgade 2B, 1368 København K
 11. jan. 2023 kl. 17:30
11. januar 2023 · Klokken 17:30 - 19:00
Café Globen, Turesensgade 2B, 1368 København K
 Ekspeditioner og bjergbestigning
 Café Globen, Turesensgade 2B, 1368 København K
 11. jan. 2023 kl. 19:30
11. januar 2023 · Klokken 19:30 - 21:00
Café Globen, Turesensgade 2B, 1368 København K
Telefon 47 16 12 20
Hverdage 09:30 - 16:00
 Book onlinemøde  47 16 12 20
Efter du har udfyldt formularen, bliver du kontaktet af én af vores specialister, som vil rådgive dig.
Få de bedste rejsenyheder!
Information om kommende arrangementer
Inspiration til aktiv, kultur -og safarirejser
Denne hjemmeside bruger cookies for at fungere, til brug for trafikmåling og optimering af sidens indhold samt til at målrette markedsføring. Ved at bruge vores side accepterer du brug af cookies til disse formål.
En cookie er en fil, som browseren lægger på din computer. Den gør det muligt at genkende din computer, og huske valg du tidligere har truffet på hjemmesiden. En cookie kan ikke sprede computervirus eller andre skadelige programmer. Cookies sletter sig selv efter et vist antal måneder (kan variere), men de fornyes efter hvert besøg. Cookien kan ikke se, hvem du er, hvad du hedder, hvor du bor eller om computeren bruges af en eller flere personer. Hvis du giver personlige oplysninger til en hjemmeside, så kan en cookie dog anvendes til at huske dig til næste gang du besøger hjemmesiden.
CAKEPHP - 1 uge
Hjemmesiden bruger denne cookie til at huske den besøgende. På webshops bruges den fx. til at huske brugerens kurv.
CakeCookie[vmcmsPersonalizedNodes] - 5 år
Hjemmesiden sætter denne cookie, for at huske hvilke sider der er blevet vist, for senere at kunne fremhæve disse sider.
catalog-travel-ids - 180 dage
Denne cookie bruges til at huske hvilke rejser der er blevet tilføjet kataloget.
CakeCookie[vm-gdpr] - 1 måned
Bruges til at huske de valg der tages under Cookie-Indstillinger.
CakeCookie[vm-gdpr-accept] - 1 måned
Angiver om cookie-indstillinger er blevet gennemgået / accepteret.
_ga - 2 år
Registrerer et unikt ID, der anvendes til at føre statistik over hvordan den besøgende bruger hjemmesiden.
_gid - Slettes når browseren lukkes
Denne cookie bruges til at spore, hvor lang tid den besøgende bruger på hjemmesiden.
_gat - 1 dag
Bruges til at reducere mængden af forespørgsler til Google
gwcc - 90 dage
Google Website Konvertering af opkald.Google Analytics samler oplysninger, der gør det muligt for at forstå interaktioner med Googles websteder og i sidste ende forbedre brugeroplevelsen for bedre at kunne betjene dig som bruger.
_dc_gtm_UA-# - Slettes når browseren lukkes
Bruges af Google Tag Manager til at kontrollere opstarten af Google Analytics-koden. # = ID fra Google Analytics.
fr - 118 dage
datr, lu, c_user, fr, xs, p, presence, act, sub, sb - Facebook-cookies oprettes, når du har været på Facebook og besøger vores hjemmeside. Dette gør det muligt for Facebook at tilpasse mulige annoncer eller indlæg baseret på din browseradfærd. Alle cookies foruden datr (2 år), lu (2 år) udløber efter sessionafslutning. Denne cookie bliver brugt til at målrette annoncer på Facebook.
test_cookie - Slettes når browseren lukkes
Bruges til at tjekke, om browseren understøtter cookies.
IDE - 1 år
Bliver brugt af Google til at registrerer og sende information omkring hjemmesidens brugere og deres handlinger efter de har fået vist reklamer, for bedre at kunne vise reklamer til den enkelte bruger
_omappvp - 11 år
OptinMonster bruger denne cookie til at se om brugeren har besøgt hjemmesiden før.
_omappvs - Slettes når browseren lukkes
OptinMonster bruger denne cookie til at se om brugeren har besøgt hjemmesiden før i sessionen.
om-session-pageviews - Slettes når browseren lukkes
OptinMonster bruger denne cookie til at tælle antallet af sidevisninger.
om-session-start - Slettes når browseren lukkes
OptinMonster bruger denne cookie til at se hvor langt tid brugeren bruger på en side.